Andijon manzaralari: Yomg‘irdan so‘ng suvga to‘lgan Universitet ko‘chasida Damas’lar “qutqarilmoqda”

Facebook’dagi “Voditeli Tashkenta (Drivers.uz)” guruhida Andijon shahrida yomg‘ir yog‘ganidan so‘ng yuzaga keladigan muammolardan biri haqida fotoxabar qoldirildi.

Xabarga ilova qilingan fotosuratlarda Andijon shahrining Universitet ko‘chasidagi kesishmalardan biri suvga to‘lib qolgani, odamlar arqon tortib, suvdan Damas’larni olib chiqayotgani aks etgan.

“Andijondagi Universitet ko‘chasi — yomg‘ir yog‘ganida har doim shu ahvol”, — deb yozadi fotoxabar muallifi.
Ma’lumot uchun, 2016-yilning iyulida kuchli yomg‘ir yog‘ishi oqibatida Andijon shahri ko‘chalari suv ostida qolgani haqida xabar berilgan edi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.